Държавен вестник, бр. 23, 2016 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  23
или на електронен носител цялата информация 
и документация, необходима за доказване на 
съответствието на дадено устройство.
(2) По искане на органите по ал. 1 дистри-
буторът оказва съдействие при всяко предпри-
ето действие за отстраняване на рисковете, 
свързани с устройствата, които е предоставил 
на пазара.
Г л а в а  п е т а
НОТИФИЦИРАНИ ОРГАНИ
Раздел I
Разрешение за извършване на оценяване на 
съответствието
Чл. 39. (1) Лицето, което кандидатства за 
получаване на разрешение за извършване на 
оценяване на съответствието, трябва да отго-
варя на изискванията на чл. 10, ал. 1 ЗТИП 
и БДС EN ISO/IEC 17065 и:
1. да е трета страна, независима от органи-
зацията или от устройствата, които оценява;
2. да не e проектант, производител, достав-
чик, купувач, собственик, ползвател или лице, 
което монтира или поддържа устройствата, 
които оценява, нито да е представител на 
някое от тези лица;
3. да не взема пряко участие в проекти-
рането, производството или конструирането, 
продажбата, монтирането, използването или 
поддържането на устройствата, които оценя-
ва, нито да представлява лица, ангажирани 
в тези дейности;
4. да не извършва дейност, включително 
консултантска, която може да е в противо-
речие с неговата независима преценка или 
почтено поведение по отношение на дейности­
те по оценяване на съответствието, за които 
кандидатства;
5. да осигурява, че дейностите по оце-
няване на съответствието се осъществяват 
с най-висока степен на почтено професио-
нално поведение и необходимата техническа 
компетентност в определената област и че 
е напълно освободено от всякакъв натиск и 
облаги, включително финансови, които могат 
да повлияят на неговата преценка или на ре-
зултатите от неговите дейности по оценяване 
на съответствието, особено по отношение на 
лица или групи лица с интереси от резулта-
тите от тези дейности;
6. да гарантира безпристрастността на 
членовете на висшето ръководство и на персо-
нала, отговорен за изпълнението на задачите 
по оценяване на съответствието;
7. да осигурява, че възнаграждението 
на членовете на висшето ръководство и на 
персонала, отговорен за изпълнението на 
задачите по оценяване на съответствието, не 
зависи от броя на извършените оценки или 
от резултатите от тях;
8. да е в състояние да осъществява всич-
ки задачи по оценяване на съответствието, 
предвидени за него в раздел II от приложение 
№ 2, независимо дали тези задачи се изпъл-
няват от самото лице, или от негово име и 
на негова отговорност;
9. да разполага със средствата, необходими 
за изпълнение на техническите и админи-
стративните задачи, свързани с дейностите 
по оценяване на съответствието, по подходящ 
начин;
10. по всяко време и за всеки вид или ка-
тегория устройства, за които кандидатства, 
да разполага с необходимите:
а) персонал с технически знания и с дос-
татъчен и подходящ опит за изпълнение на 
задачите по оценяване на съответствието;
б) описания на процедурите, в съответ-
ствие с които се извършва оценяването на 
съответствието, гарантиращи прозрачността и 
възможността за повтаряне на тези процедури;
в) процедури за изпълнение на дейности­
те по оценяване на съответствието, които 
надлежно отчитат размера на дадено пред-
приятие, сектора, в който осъществява дей-
ност, и неговата структура, както и степента 
на сложност на съответната технология на 
продукта и масовия или серийния характер 
на производството;
11. да прилага подходящи политики и про-
цедури, които позволяват разграничение между 
задачите, които изпълнява като нотифициран 
орган, и всички други дейности;
12. да има разработена процедура за раз-
глеждане на възражения срещу негови реше-
ния, свързани с оценяване на съответствието;
13. да има система за управление, съобра-
зена с БДС EN ISO/IEC 17065 и с наредбата;
14. да разполага с персонал, отговорен за 
изпълнението на задачите по оценяване на 
съответствието, който притежава:
а) необходимата техническа и професи-
онална квалификация, обхващаща цялата 
дейност по оценяване на съответствието, за 
която кандидатства;
б) достатъчни познания за изискванията 
относно оценките, които извършва, и под-
ходящи правомощия за осъществяване на 
такива оценки;
в) подходящи знания и разбиране на съ-
ществените изисквания, определени в прило-
жение № 1, на приложимите хармонизирани 
стандарти и на съответните разпоредби на 
законодателството на Европейския съюз за 
хармонизация, както и на съответното наци-
онално законодателство;
г) способности да изготвя сертификати, 
записи и доклади, доказващи, че оценките 
са били направени;
15. да участва във или да гарантира, че 
персоналът, отговорен за изпълнението на 
задачите по оценяване на съответствието,